Паважаныя сябры, нагадваем вам, што рэдакцыя “Народнай газеты” аб’явіла фотаконкурс “Покліч роднага краю”, прысвечаны Году малой радзімы. Умоўна мы выдзелілі ў ім дзве намінацыі: “Мае вытокі” (фатаграфіі роднай вёскі, пасёлка, вуліцы, двара, увогуле, дарагіх сэрцу месцаў) і “Старыя знаёмыя” (фатаграфіі землякоў, сустрэч з імі і г. д.). Гэта могуць быць не толькі сучасныя здымкі, але і фота з асабістага архіву, зробленыя шмат гадоў таму. Пажадана суправаджаць іх невялікімі славеснымі партрэтамі, замалёўкамі, апавяданнямі аб яркіх падзеях, звязаных з вашай малой радзімай. Паспрабуем скласці з гэтай “фотамазаікі” калектыўны партрэт нашай любай Беларусі. Упэўненыя, ён атрымаецца яркі, неардынарны і вельмі цікавы.